# *Skabelon til standardvedtægt for et Yngre Lægeråd. Kan afviges, hvis det skønnes nødvendigt*

# Vedtægter for Yngre Lægerådet ved XX Sygehus / Almen Praksis / statslig institution / psykiatrien

**§ 1 Navn og formål**

I overensstemmelse med § 5 i Yngre Lægers vedtægter skal Yngre Lægerådet ved XX Sygehus varetage Yngre Lægers lokale faglige, uddannelsesmæssige, arbejdsmiljømæssige og lønmæssige interesser ved institutionen, i det omfang kompetencen til dette er overdraget fra Yngre Lægers bestyrelse eller Yngre Lægerådet i regionen.

# § 2 Yngre Lægerådets sammensætning og valg

Yngre Lægerådet består af:

* Fællestillidsrepræsentanten (fællestillidsrepræsentanterne)
* Alle valgte tillidsrepræsentanter
* Alle valgte suppleanter for disse
* Medlemmer af Yngre Lægers repræsentantskab
* Én repræsentant fra hver afdeling, som enten ikke har eller ikke kan vælge en tillidsrepræsentant.

Hvis antallet af medlemmer af Yngre Læger ved institutionen består af 7 eller færre læger, udgør medlemmerne Yngre Lægerådet.

Yngre Lægerådet konstituerer sig med en formand, som normalt er fællestil­lidsrepræsentanten, samt en næstformand.

Valgperioden for formand og næstformand er 2 år. Genvalg som formand eller næstformand kan højst ske så mange gange, at den enkelte ikke herved opnår en funktionsperiode på mere end seks år ad gangen, jf. § 11 i Yngre Lægers vedtægter.

Tillidsrepræsentanternes og fællestillidsrepræsentantens virke, opgaver og funktioner følger i øvrigt den til enhver tid gældende MED-rammeaftale med eventuelle lokale tilpasninger og skal være i overensstemmelse med de af Yngre Læger meddelte og/eller delegerede beslutninger.

FTR/formanden er en del af Yngre Lægerådet i regionen og deltager i de regionale yngre lægerådsmøder.

**§ 3 Yngre Lægerådsmøder**

Yngre Lægerådet afholder møde efter behov, dog normalt én gang om måneden.

Datoer for kommende møder fastsættes normalt for halve år ad gangen.

Mødeindkaldelse med dagsorden og referat fra sidste møde udsendes til alle medlemmer af Yngre Lægerådet senest én uge før mødet. Dagsordenen har nedenstående faste punkter:

* Godkendelse af referat fra sidste møde
* Nyt fra formanden
* Nyt fra afdelingerne
* Nyt fra Yngre Lægerådet i regionen
* Eventuelt

Øvrige punkter til dagsordenen skal sendes til formanden senest to uger før mødet.

Der kan indkaldes til ekstraordinært møde, hvis to medlemmer af Yngre Lægerådet eller formanden anmoder om det.

Alle medlemmer af Yngre Læger ansat ved institutionen har ret til uden stem­meret at deltage i møderne. Medlemmer af Yngre Lægerådet, jf. § 2, forventes at deltage i møderne.

Medlemmer af Yngre Lægerådet, jf. § 2, har stemmeret. Ved afstemninger gælder simpelt flertal uanset stemmeberettigede fremmødte. Ved stemmelighed er formandens, og ved dennes eventuelle forfald, næstformandens stemme udslagsgivende.

**§ 4 Vedtægternes ikrafttræden**

Vedtægterne følger en af Yngre Lægers bestyrelse fastsat standardvedtægt, jf. § 5, stk. 5 i Yngre Lægers vedtægter.

Hvis Yngre Lægerådet beslutter afvigelser fra standardvedtægten, skal sådanne vedtægtsændringer godkendes af bestyrelsen i Yngre Læger.

Ovenstående vedtægter er godkendt af Yngre Lægers bestyrelse den / -